Riistvara vs tarkvara startupid: müüdid ja tegelikkus
#000000
Esimene suvekuu on möödunud täitsa mõnusalt. Naisega oleme mõned lühireisid teinud Eestis – Pärnusse, Otepääle ja Ida-Virumaale. Eesti on ikka väga ilus, suvel ei tahagi välismaale reisida. Ilm veel ujumiseks mõnusalt soe ei ole, aga mulle sobib ka 16 kraadises vees ujumine, saabki enda mugavustsooni veidi nihutada. Kehva suusailma kirumine minu teema ei ole. Vabama graafikuga saab neid üksikuid päris suve moodi päevi ka korralikult ära kasutada. Selles mõttes on minu jaoks Eesti kliima ideaalne, kehva ilmaga saab hästi tööle keskenduda ja ilusatel päevadel hooajalisi tegevusi teha, ujuda, lauatada jne.
#000001
Tasub sihtida küll rahalist vabadust, enda aja peremeheks olemist. Pundiga on mõnus suvalisel teisipäeval keset päeva nt Männikule wake’i sõitma ja pinksi mängima minna sel ajal kui enamus inimesi peavad tööl rabama. Selle nimel on pikalt tööd ka tehtud ja investeeritud. Saab rannas veidi naerda nende üle, kes enda liisingumakseid samal ajal peavad välja teenima, et siis naabrimehe või Hollika ees eputada enda väärtust kaotavate varade ja finantsrumalusega. Ja siis ise imestavad, miks kuu lõpus taskutes tuul ulub ja sealt ämblikuvõrke ära pühkima peab. Õiged tulevased rahabossid peavad samal ajal enda taskuid parandama, mis rahakoti raskuse all purunema kipuvad.
#000002
Siauliai aktsiad jõudsid lõpuks kohale. Seni olen see aasta realiseerinud SABilt €15k jagu kasumit ehk siis leedukad on väga lahked olnud. Tänutäheks teemegi väikse investorite pundiga Leedu reisi augustis Palangale ja külastame ka Siauliai linna ja SABi peakontorit. Kellegi pangatöötajaga tahaks lihtsalt põhimõtte pärast juba high five’i teha seal. Leedukad tegid ise selle reisi välja meile ja “veidi” jäi ülegi. Peab meeldima.
#000003
OÜ alt olen LHVd ostnud, kuna tulemused on neil paranenud, nüüd on ettevõte mõistliku hinnaga ja senisest mõnevõrra aeglasem kasv võiks ilusti jätkuda küll. LHV teeb ägedat asja.
#000004
Merko on saanud aasta jooksul korralikke tellimusi ja need võiks nagu toetada aktsiahinda. Teisest küljest minusugusel väikeinvestoril on pea võimatu ette aimata, mis marginaali juures need realiseeruda võiks ehk palju ettevõte neilt kasumit võiks teenida. Rohkem vaatan seda positsiooni kui call optsiooni Rail Baltika nimelise lolluse käiku minemise puhul. Riik kaotaks sellest omajagu ja selles mõttes mul poleks sugugi kahju, kui see ära jääks. Pigem loodangi seda, aga kui mikskipärast ikka peaks poliitikute olematu analüüsivõime peale jääma ja see projekt teoks saama, siis minu tagumik on kaetud. Merko võiks siinse suurima infrastruktuuri ehitajana võita küll RBst.
#000005
Kuu spekulli auhinna võidab Läti ravimitootja Grindeks, mis tuli välja väga heade tulemustega. Lihtne maast leitud 16% ehk €700. Tagantjärgi tarkusena oleks võinud peale tulemustejärgset langust €6,1-6,2 kandist juurde võtta, aga selline tulemusele suunatud mõtlemine edu ei too. Positsiooni võtmise aegne investeerimistees oli lihtsalt veidi positiivse hooga kaasa sõita, väikse käibega ja olematu läbipaistvusega ettevõttes ei tahagi eriti suurelt sees olla ja las jääb nii.
#000006
Kuu lolluseks kvalifitseerub Hiina patareidetootja HPJ väikselt juurde võtmine. Vaatasin, et hind on langenud ligi kolmandiku, pohh, võtan juurde. Patakate nõudlus kasvab küll tugevalt. Samas järjest rohkem uudiseid tuleb, kuidas Hiina tootjad uputavad turu ära patareidega järgmine aasta, olin sellest enne ka teadlik ja vabalt võib juhtuda päiksepaneelide tootjate lugu, lihtsalt konkureeritakse enamus tootjaid kahjumisse. Peale ostu langeski hind 10% veel.
#000007
Ampleri rahatõstmisvoor oli väga kiire ja edukas, lõplik huvi ületas tugevalt ka planeeritud maksimumi €400 000 ja lõplikuks huviks kujunes 671 000 eurot 282 investorilt. Kahjuks Eesti seaduste järgi ei tohi avalikult pakkuda sellist investeerimisvõimalust üle 149 inimesele ja seega ei saanud kahjuks investeerimiskutset kõigile 202 Eesti investorile saata, pidime 53 ukse taha jätma. Ei tahtnud üldse seda valikut teha, aga pidin tegema. Loodetavasti nad väga löödud ei ole ja nad kaaluvad ikkagi Ampleri investoritega liitumist tokenitega kauplemise avanemise järel. Minu lõplik investeeritav summa selles rahastusvoorus tuli €40 071. Ootan põnevusega juba kauplemise algust.
#000008
Belief energiavesi paugutab võimsalt, praeguseks ollakse sisenenud juba üheksale turule ja kuukäive on tõusnud €50 000 juurde, asjalik artikkel tehti nende kohta kaubandus.ee lehel. Tänu uute turgudele sisenemisele tõstsin enda investeeritavat summat €4k juurest €5,5k juude ja hindan, et praeguseks on minu osaluse väärtus umbes kahekordistunud juba. Oleks nad Funderbeami kaudu tõstnud ja nad seal järelturul kaubeldavad oleks kindlasti rohkem võtnud neid.
#000009
Kuu uustulnuk minu portfellis on kindlasti Funderbeami platvormilt juurde võetud Frank, kes aitab väikese ja keskmise suurusega ettevõtetel veebis võimalikult optimaalselt enda sihtrühmani jõuda. Üks tuttav Estbani liige, kes teab alustavatesse ettevõtetesse investeerimisest oluliselt rohkem kui mina teadis rääkida, et neil on väga asjalik tiim. Positiivseid aspekte nende puhul on palju: nad lahendavad ettevõtete jaoks vägagi reaalset probleemi, turg on väga suur, kümnetes miljardites, nad julgesid kohe minna suurtele turgudele mitte ei jäänud Eestisse või Baltikumisse pikemaks vegeteerima ja senise lühikese tegevusajaloo pealt julgeks juba arvata, et nad oskavad skaleerida küll ja tulusid tõsta. Nii saigi positsiooni oluliselt suurendatud. Vähem kui pool aastat tagasi rahastusvoorus sisenenud investorid on praeguseks oma investeeringu peaaegu kolmekordistanud. Ise võtsin tol hetkel ainult €350 eest, praeguseks olen tokenite arvu oluliselt kasvatanud järelturul, 4460 peale ehk kokku ligi €11 000 eest. Nende Funderbeami profiil ja seal nad panevad igakuiselt üles ka uuendusi oma tegevustest ja tulemustest, mis on väga positiivne nähe üleüldiselt Funderbeamis. Hoiatuse poole pealt aga kindlasti on tegu veel väga varases staadiumis ettevõttega ja see Estbani liige ise neisse ei investeerinud, kuna tema arvates ei pruugi ühisrahastusvooru investorite huvid järgmistes rahastusvoorudes väga hästi kaitstud olla. Frankil kindlasti on vaja veel raha tõsta ja seda nad plaanivad ka. Eks ole näha.
#000010
Coinid on minu uks paralleelmaailma, kus investeerimise põhitõed ei kehti, alla 50% kuutootlus on nõrkadele ja kus inimesed ootavad DAS PUMPa, mis mingi mündi jälle orbiidile viskaks. Ilma igasuguse kasutuseta ja perspektiivita coinid viskavad lihtsalt mõne libauudise või foorumipostituse peale ehk ilma reaalse põhjuseta vahest mõnisada % üles, et peagi alla tulla. Vana hea pump and dump. Ühteaaegu nii naljakas kui ka kurb on vaadata, kuidas täiesti investeerimiskauged inimesed on päris suure osa oma netoväärtusest coinide alla pannud ja siis rahustite all jälgivad nende igapäevaseid tõmblemisi. Ega nad mõistlikku soovitust kuulda ka ei võta, sest 10% aastas on lumme kusta, õiged mehed teevad ikka 100% kuus! Õige coinimehe jaoks on ka bitcoin ise sama turvaline ja igav kui pangadeposiit, tuleb ikka midagi äkilisemat näppida ja kui krahhima hakkab, siis võib bitcoini ära põgeneda. Igatahes, mul käis korra juba $3900 deposiidist $9300 juures ära, siis krahhis alla $6k ja kui oli tagasi $7200 kanti tõusnud, võtsin veerandi välja umbes €1700. Ei taha suurelt seda jama näppida. Nagu üks minust valdkonda palju paremini tundev inimene ütles, tõenäoliselt pole tulevikus laiemalt kasutusele võetavat coini veel olemaski. Praegu lihtsalt sõidan mulliga kaasa, aga igaks juhuks võtan veidi laualt ära juba.
#000011
Investeerimisfestivalil 14.-16. juuli Kallaste talus olen rääkimas teenistuse tõstmise olulisusest investeerimisel ja startupidesse investeerimisest. Kui on huvi neil või muudel teemadel arutada, siis tule kohale ja astu ligi.
#000012
Taas sisukas ja muutusterohke kuu portfellis. Natuke küll osaluspõhise ühisrahastuse suunas kaldu hetkel, aga olen valmis suurema tootluse nimel suuremat riski võtma ja und see mul ei sega. Mõnusalt intellektuaalselt huvitav ka proovida kurvist ees püsida ja suuremat tootlust sellega saada. Seni on õnnestunud. Õige pea tuleb algab Ampleriga kauplemine ja see on siis esimene suurem proovikivi, kas uus kurss ka õige on. Pöidlad on peos. Loodetavasti lugejatel ka investeerimine edeneb ja nautige siis suve ka.
#000013
Madise juuli-august 2023 kokkuvõte (9)
#000014
Madise juuni 2023 kokkuvõte (37)
#000015
Madise mai 2023 kokkuvõte (32)
#000016
Väga huvitav ja teistest Eesti blogijatest erinev lähenemine – mõtlen siin just tegevust startuppidega. Kas Sul on mingi kindel põhimõte ka, miks osa aktsiaportfelli ettevõtte alla viinud oled?
#000020
Plaan järjest suuremat osa viia OÜ alla tõesti, kuna maksude mõttes tasub eraisiku all hoida ainult dividendiaktsiaid. Startupid ja ühisrahastus on sisuliselt kohustuslik OÜ alt investeerida, kuna kaotusi maha kanda ei saa eraisikuna ega investeerimiskonto alt neisse investeerida.
Btw, Ampleriga kauplemine on laivis! Hetkeseisuga 25% up! 
#000021
Plaan järjest suuremat osa viia OÜ alla tõesti, kuna maksude mõttes tasub eraisiku all hoida ainult dividendiaktsiaid. Startupid ja ühisrahastus on sisuliselt kohustuslik OÜ alt investeerida, kuna kaotusi maha kanda ei saa eraisikuna ega investeerimiskonto alt neisse investeerida.
#000022
Võimalik, eks ole näha kuhu ta läheb. Üldiselt heal ajal kasiinode käive kasvab oluliselt kiiremini kui jõukus ja halval ajal langeb oluliselt kiiremini, päris tsükliline valdkond. Ei taha hetkel riskida niivõrd tsüklilise teemaga, SAB ka küllaltki samma kanti, sellist Baltikumi hea aja instrumenti mul portus on juba. Läti liiga kõrge osa kasumitest on samuti muret tekitav, riigiriskid suured ja mujal nad sellist rahalehma pole seni leidnud, mujal kasumlikkus madal. Sain müüdud kusagil 1.84 juurest, nii et seni on otsus siiski õige olnud. Kaalusin küll 1,7 all tagasi ostmist, aga vaba raha liigselt polnud.
#000025
Keegi ehk viitsib seletada, mis eelis on LHV investeerimiskontol? Mis võiks olla plussid,miinused võrreldes seb või swedbankiga võrreldes?
Ma ise tegin investeerimis-ja väärtpaberikonto oma kodupanka SEB, mulle tundub, et oma tavapärase arvelduskonto ja SEB investeerimiskontode vahel raha liigutada on lihtsam ja hoiab aega kokku. (Saab paari klikiga kanda raha ivesteerimiskontole, tavpäraseid makse makstes saab sealses keskkonnas ka pilku peal hoida investeeringutel jne). Ma ei tea kas kodupanga kaudu investeerimine on parem või mitte kui teha seda LHV kaudu aga jah nagu ma ütlesin, tundub, et see on lihtsam ja hoiab aega kokku? Ja noh lihtsus/arusaadavus ja aeg on enamasti väga oluline.
#000026
Põhiline pluss LHV investeerimiskontol on Balti aktsiate tasuta hoidmine, hooldustasusid pole. Hinnavõrdlused leiad nt siit: 
Tehinguhinnad on pankades küllaltki sarnased, osad on Swedis odavamadki. Minu jaoks on argument ka see, et LHV on Eesti kapitalil põhinev, hea meelega maksan pigem Eesti aktsionäridele kui rootslastele. Ise oman ka LHV aktsiaid.
#000027
Põhiline pluss LHV investeerimiskontol on Balti aktsiate tasuta hoidmine, hooldustasusid pole. Hinnavõrdlused leiad nt siit: 
#000028
Tehinguhinnad on pankades küllaltki sarnased, osad on Swedis odavamadki. Minu jaoks on argument ka see, et LHV on Eesti kapitalil põhinev, hea meelega maksan pigem Eesti aktsionäridele kui rootslastele. Ise oman ka LHV aktsiaid.
#000029
Sinu e-postiaadressi ei avaldata. Nõutavad väljad on tähistatud *-ga
#000030